|  |
| --- |
| 31. SJEDNICA GRADSKOG VIJEĆA GRADA POŽEGE  TOČKA 4. DNEVNOG REDA  PRIJEDLOG ODLUKE O OSNIVANJU GRADSKOG KAZALIŠTA POŽEGA PREDLAGATELJ: Gradonačelnik Grada Požege  IZVJESTITELJ: Gradonačelnik Grada Požege  Požega, studeni 2024. |

|  |
| --- |
| +\*xfs\*pvs\*Akl\*cvA\*xBj\*tCi\*llc\*tAr\*uEw\*tuk\*pBk\*- +\*yqw\*xib\*sfn\*psE\*ugc\*dzi\*lro\*wEm\*gzq\*uyb\*zew\*- +\*eDs\*lyd\*lyd\*lyd\*lyd\*jEC\*suz\*bBr\*Dds\*jra\*zfE\*- +\*ftw\*iiE\*vqD\*vmC\*lEa\*wwf\*qdA\*rgc\*ldk\*cxs\*onA\*- +\*ftA\*dzb\*ojr\*nuz\*yuc\*xAe\*tnl\*zhr\*Alx\*Eyc\*uws\*- +\*xjq\*Dse\*rAr\*lxD\*BxC\*Chy\*ica\*bvn\*cns\*eBw\*uzq\*- |

Slika na kojoj se prikazuje simbol, crveno, zastava

Opis je automatski generiran

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje emblem, grb, simbol, krug

Opis je automatski generiranGRAD POŽEGA

Gradonačelnik

KLASA: 024-02/24-03/11

URBROJ: 2177-1-01/01-24-1

Požega, 7. rujna 2024.

GRADSKOM VIJEĆU GRADA POŽEGE

PREDMET: Prijedlog Odluke o osnivanju Gradskog kazališta Požega

* dostavlja se

Na temelju članka 62. stavka 1. podstavka 1. Statuta Grada Požege (Službene novine Grada Požege, broj: 2/21. i 11/22.) (u nastavku teksta: Statut Grada Požege), te članka 59. stavka 1. i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege, broj: 9/13., 19/13., 5/14., 19/14., 4/18., 7/18.- pročišćeni tekst, 2/20., 2/21. i 4/21.- pročišćeni tekst), dostavlja se Naslovu na razmatranje i usvajanje Prijedlog Odluke o osnivanju Gradskog kazališta Požega.

Pravni temelj za donošenje ove Odluke je u odredbi članka 35. stavka 1. točke 5. Zakona o lokalnoj i područnoj (regionalnoj) samoupravi Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak i 123/17., 98/19. i 144/20.), članka 7. stavka 1. Zakona o kazalištima (Narodne novine, broj: 23/23.), članka 12. stavka 1. i 3. Zakona o ustanovama (Narodne novine, broj: 76/93., 29/97.- ispravak, 47/99.- ispravak, 35/08., 127/19. i 151/22.) te članka 39. stavka 1. podstavka 3. Statuta Grada Požege.

GRADONAČELNIK

dr.sc. Željko Glavić, v.r.

PRIVITAK:

1. Zaključak Gradonačelnika Grada Požege

2. Rješenja Ministarstva kulture i medija RH, KLASA: UP/I-611-09/24-01/0040, URBROJ: 532-02-03-01/1-24-3 od 1. listopada 2024. godine

3. Prijedlog Odluke o osnivanju Gradskog kazališta Požega

|  |
| --- |
| +\*xfs\*pvs\*Akl\*cvA\*xBj\*tCi\*llc\*tAr\*uEw\*tuk\*pBk\*- +\*yqw\*xib\*sfn\*psE\*ugc\*dzi\*lro\*wEm\*gzq\*fsc\*zew\*- +\*eDs\*lyd\*lyd\*lyd\*lyd\*jDD\*tjm\*ndw\*gEi\*bEa\*zfE\*- +\*ftw\*mFk\*tFs\*ssf\*oCs\*vFk\*vij\*oED\*myz\*mij\*onA\*- +\*ftA\*dwk\*uBv\*abu\*tBo\*yms\*srD\*wqa\*yqi\*CjB\*uws\*- +\*xjq\*qrk\*ads\*Axr\*gCi\*Bwo\*iCD\*Ati\*iDb\*qCy\*uzq\*- |

Slika na kojoj se prikazuje simbol, crveno, zastava

Opis je automatski generiran

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje emblem, grb, simbol, krug

Opis je automatski generiranGRAD POŽEGA

Gradonačelnik

KLASA: 024-02/24-03/11

URBROJ: 2177-1-01/01-24-4

Požega, 7. listopada 2024.

Na temelju članka 44. stavka 1. i članka 48. stavka 1. točke 1. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak i 123/17., 98/19. i 144/20.) i članka 62. stavka 1. podstavka 1. i članka 120. Statuta Grada Požege (Službene novine Grada Požege, broj: 2/21. i 11/22.), Gradonačelnik Grada Požege, dana 7. listopada 2024. godine, donosi

Z A K L J U Č A K

1. Utvrđuje se Prijedlog Odluke o osnivanju Gradskog kazališta Požega kao u predloženom tekstu.
2. Prijedlog Odluke iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

dr.sc. Željko Glavić, v.r

DOSTAVITI:

1. Gradskom vijeću Grada Požege
2. Pismohrani.

|  |
| --- |
| +\*xfs\*pvs\*Akl\*cvA\*xBj\*tCi\*llc\*tAr\*uEw\*tuk\*pBk\*- +\*yqw\*xib\*sfn\*psE\*ugc\*dzi\*lro\*wEm\*gzq\*pwa\*zew\*- +\*eDs\*lyd\*lyd\*lyd\*lyd\*Amj\*Bvb\*uzE\*ozl\*nFw\*zfE\*- +\*ftw\*kso\*sgn\*uCb\*vtl\*DhA\*qtk\*Dba\*xyt\*gDC\*onA\*- +\*ftA\*oxA\*wri\*yse\*CjB\*jps\*qjc\*uDn\*dyg\*jfs\*uws\*- +\*xjq\*raj\*EBj\*fny\*kuy\*DEw\*Diz\*rtn\*lwn\*bED\*uzq\*- |

PRIJEDLOG

Slika na kojoj se prikazuje simbol, crveno, zastava

Opis je automatski generiran

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje emblem, grb, simbol, krug

Opis je automatski generiranGRAD POŽEGA

Gradsko vijeće

KLASA: 024-02/24-03/11

URBROJ: 2177-1-02/01-2-\_\_

Požega, \_\_. studenog 2024.

Na temelju članka 35. stavka 1. točke 5. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak i 123/17., 98/19. i 144/20.), članka 12. stavka 1. i 3. Zakona o ustanovama (Narodne novine, broj: 76/93., 29/97.- ispravak, 47/99.- ispravak, 35/08., 127/19. i 151/22.) (u nastavku teksta: Zakon o ustanovama), članka 7. stavka 1. Zakona o kazalištima (Narodne novine, broj: 23/23.) (u nastavku teksta: Zakon o kazalištima) i članka 39. stavka 1. podstavka 3. Statuta Grada Požege (Službene novine Grada Požege, broj: 2/21. i 11/22.), na temelju Rješenja Ministarstva kulture i medija RH, KLASA: UP/I-611-09/24-01/0040, URBROJ: 532-02-03-01/1-24-3 od 1. listopada 2024. godine, Gradsko vijeće Grada Požege, na 31. sjednici, održanoj dana, \_\_. studenog 2024. godine, donosi

O D L U K U

o osnivanju Gradskog kazališta Požega

I. UVODNE ODREDBE

Članak 1.

Ova Odluka o osnivanju Gradskog kazališta Požega (u nastavku teksta: Odluka) smatra se osnivačkim aktom, kojim se uređuje status i ustrojstvo Gradskog kazališta Požega koje je osnovano i ustrojeno 4. studenog 1994. godine kao kazališna kuća, javna ustanova u vlasništvu Grada Požege, za obavljanje kazališne djelatnosti i to Odlukom o osnivanju kazališne kuće u Požegi (Službene novine Grada Požege, broj: 7/94.) koja je mijenjanja i dopunjena Odlukom o izmjeni i dopuni Odluke o osnivanju kazališne kuće u Požegi (Službene novine Grada Požege, broj: 4/07.) i Odlukom o izmjeni i dopuni Odluke o osnivanju kazališne kuće u Požegi (Službene novine Grada Požege, broj: 15/13.).

Članak 2.

Ovom Odlukom dosadašnja kazališna kuća preustrojava se u kazalište, sa svrhom trajnog obavljanja kazališne djelatnosti, sukladno odredbama Zakona o kazalištima i Zakona o ustanovama.

II. NAZIV I SJEDIŠTE I OSNIVAČ KALZALIŠTA

Članak 3.

(1) Naziv ustanove je: Gradsko kazalište Požega.

(2) Skraćeni naziv ustanove je: GKP.

(3) U pisanoj komunikaciji s fizičkim i pravnim osobama u inozemstvu, Kazalište može uz svoj naziv upotrebljavati i prijevod naziva na stranom jeziku.

(4) Naziv Kazališta mora biti istaknut na zgradi u kojoj je njegovo sjedište i na objektima u kojima obavlja svoju djelatnost.

Članak 4.

(2) Sjedište Kazališta je u Požegi, Trg Sv. Trojstva kbr.20.

Članak 5.

Osnivač Kazališta je Grad Požega, MB:0554430, OIB:95699596710 sa sjedištem u Požegi, Trg Sv. Trojstva kbr. 1 (u nastavku teksta: Osnivač).

1. DJELATNOST KAZALIŠTA

Članak 6.

1. Djelatnost Kazališta obuhvaća:

* priprema i organizacija te javno izvođenje dramskih, plesnih, glazbenih, glazbeno-scenskih, lutkarskih i drugih scenskih djela

- organizacija javnog izvođenja predstava gostujućih kazališta i kazališnih družina.

(2) Uz temeljnu djelatnost iz stavka 1. ovog članka, odnosno djelatnosti upisane u sudski registar, Kazalište može obavljati i druge djelatnosti koje služe za obavljanje navedenih djelatnosti, ako se one uobičajeno i u manjem opsegu obavljaju uz upisane djelatnosti.

Članak 7.

Kazalište kao pravni sljednik kazališne kuće je javna ustanova od interesa za Grad Požegu koja djelatnost iz članka 6. ove Odluke obavlja kao javnu službu, na području Osnivača.

1. USTROJSTVO I UPRAVLJANJE KAZALIŠTEM

Članak 8.

Unutarnjim ustrojstvom osigurava se racionalan i djelotvoran rad Kazališta radi ostvarivanja kazališne djelatnosti.

Članak 9.

Ustrojstvo i upravljanje Kazalištem pobliže se uređuje Statutom i/ili drugim općim aktom Kazališta sukladno zakonima i ovoj Odluci.

1. TIJELA KAZALIŠTA

Članak 10

Tijela Kazališta su Kazališno vijeće i Ravnatelj.

Kazališno vijeće

Članak 11.

(1) Kazališno vijeće ima pet članova. Tri člana Kazališnog vijeća imenuje Gradonačelnik Grada Požege (u nastavku teksta: Gradonačelnik) iz reda istaknutih kulturnih djelatnika u području društvenih znanosti, humanističkih znanosti ili u umjetničkom području s radnim iskustvom u javnom kulturnom sektoru, istaknutih znanstvenika odnosno nastavnika u području društvenih znanosti, humanističkih znanosti ili u umjetničkom području te pravni ili ekonomski stručnjaci s iskustvom u području kulture. Jedan član bira se iz redova kazališnih umjetnika zaposlenih u Kazalištu, a jedan iz redova svih zaposlenika sukladno Zakonu o radu.

(2) Ako članu Kazališnog vijeća iz reda kazališnih umjetnika odnosno zaposlenika prestane rad, prestaje mu i članstvu u Kazališnom vijeću.

(3) Za člana Kazališnog vijeća imenuje se osoba koja ima završen sveučilišni diplomski studij ili sveučilišni integrirani prijediplomski i diplomski studij ili stručni diplomski studij ili s njim izjednačen studij.

(4) Kazališno vijeće može se konstituirati kada je imenovana većina članova Kazališnog vijeća.

(5) Mandat članova Kazališnog vijeća je četiri godine.

(6) Za vrijeme trajanja mandata član Kazališnog vijeća iz stavka 2. ovoga članka ne može biti u poslovnom odnosu s Kazalištem.

(7) Članovi kazališnog vijeća imaju pravo na novčanu naknadu za svoj rad u visini koju odredi Osnivač i koja se isplaćuje na teret Osnivača.

Članak 12.

Kazališno vijeće:

- na prijedlog ravnatelja potvrđuje godišnji program rada i razvoja Gradskog kazališta Požega koji mora biti u skladu s osnovnim programskim i financijskim okvirom iz članka 20. stavka 5. Zakona o kazalištima

- na prijedlog Ravnatelja razmatra i usvaja godišnji financijski i programski plan i plan nabave te njihove izmjene i dopune tijekom godine

- prati ostvarivanje programa te njegovo financijsko i kadrovsko izvršavanje

- razmatra i usvaja programska i financijska izvješća ravnatelja

- na prijedlog Ravnatelja, donosi Statut Gradskog kazališta Požege (u nastavku teksta: Statut) uz prethodnu suglasnost Osnivača i druge opće akte Kazališta sukladno Statutu

- obavlja i druge poslove određene zakonom i Statutom.

Ravnatelj

Članak 13.

(1) Ravnatelj organizira i provodi umjetnički program i za njega je odgovoran, organizira i vodi poslovanje, predstavlja i zastupa Kazalište u pravnom prometu i pred tijelima javne vlasti, donosi godišnji program rada i razvoja, vodi poslovnu politiku i odgovoran je za zakonitost rada Kazališta.

(2) Zadaće i ovlasti Ravnatelja pobliže se utvrđuju Statutom.

(3) Ravnatelj može sukladno Statutu, Kazališnom vijeću predložiti imenovanje svog zamjenika.

Članak 14.

(1) Ravnatelj se imenuje na temelju javnog natječaja sukladno odredbama Zakona o kazalištima, ove Odluke i Statuta.

(2) Za Ravnatelja može biti imenovana osoba koja ispunjava sljedeće uvjete:

* završen diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili s njim izjednačen studij
* koja se odlikuje stručnim, radnim i organizacijskim sposobnostima
* pet godina rada u kulturi.

(3) Uz dokaze o ispunjenju uvjeta iz natječaja, kandidat je dužan prijavi priložiti četverogodišnji program, koji obavezno sadrži financijski i kadrovski plan ostvarenja predloženog programa.

(4) Ravnatelj ne može biti osoba koja prema zakonu kojim se uređuju trgovačka društva ne može biti članom uprave.

(5) Ravnatelja imenuje i razrješava Gradonačelnik na prijedlog Kazališnog vijeća.

(6) Imenovanje i razrješenje vršitelja dužnosti ravnatelja Kazališta obavlja se na isti način, ali bez provođenja javnog natječaja.

(7) Ravnatelj se imenuje na temelju predloženog mandatnog programa rada koji obvezno sadrži financijski i kadrovski plan ostvarenja predloženog programa.

Članak 15.

(1) Ravnatelj imenuje svog zamjenika između djelatnika Kazališta koji ga zamjenjuje u slučaju odsutnosti.

(2) Zamjenik ima prava i ovlasti Ravnatelja za vrijeme dok ga zamjenjuje.

(3) Razrješenjem Ravnatelja, zamjenik se razrješava dužnosti i prestaje mu rad o čemu odluku donosi vršitelj dužnosti Ravnatelja odnosno novi Ravnatelj.

(4) Zamjenik ravnatelja koji je prije imenovanja bio zaposlen u Kazalištu na neodređeno vrijeme, ima pravo povratka na rad i raspored na radno mjesto koje odgovara njegovu stupnju obrazovanja i radnom iskustvu, a što se pobliže uređuje sporazumom s poslodavcem.

VI. SREDSTVA KAZALIŠTA

Članak 16.

(1) Sredstva za rad Kazališta osigurava Osnivač na temelju prihvaćenog prijedloga programa i financijskog plana Kazališta, a sredstva za rad uključuju sredstva za plaće, produkcijska sredstva, materijalne rashode, kao i sredstva za investicije i investicijsko održavanje, ako posebnim zakonima nije drukčije određeno. Produkcijska sredstva uključuju honorare te troškove opreme i izvođenja programa. Osnivač je dužan osigurati sredstva za plaće i druga materijalna prava kazališnih umjetnika i kazališnih radnika.

(2) Osnivač je dužan osigurati sredstva iz stavka 1. ovoga članka sukladno kriterijima i standardima koje na prijedlog Kazališnog vijeća utvrđuje Osnivač.

(3) Sredstva za rad Kazališta mogu se osigurati:

- iz proračuna Republike Hrvatske u dijelu u kojem program utvrde kao javnu potrebu

- iz proračuna jedinica lokalne i područne (regionalne) samouprave u dijelu u kojem program utvrde kao javnu potrebu

- iz vlastitih prihoda ostvarenih obavljanjem osnovne djelatnosti i ostalih djelatnosti za koje je registrirano sponzorstvima, darovanjima i

- na drugi način u skladu u skladu sa Zakonom o kazalištima i drugim zakonima.

VII. NAČIN RASPOLAGANJA DOBITI

Članak 17.

(1) U slučaju da Kazalište ostvari dobit, ista će upotrijebiti isključivo za obavljanje i razvoj registrirane djelatnosti.

(2) Dobit se utvrđuje na kraju poslovne godine.

(3) O raspodjeli dobiti odlučuje Osnivač.

VIII. NAČIN POKRIVANJA GUBITAKA

Članak 18.

1. Kazalište odgovara za obveze cijelom svojom imovinom.
2. Osnivač ustanove solidarno i neograničeno odgovara za njene obaveze.

IX. MEĐUSOBNA PRAVA I OBVEZE OSNIVAČA I KAZALIŠTA

Članak 19.

U cilju zaštite osnivačkih prava i osiguranih sredstava za rad Kazališta, Osnivač će putem svojih tijela vršiti kontrolu poslovanja i utroška sredstva.

Članak 20.

(1) Kazalište je dužno je podnijeti godišnje izvješće o ostvarenju programskog i financijskog poslovanja nadležnom upravnom tijelu Osnivača te uvijek na zahtjev Osnivača.

(2) Izvješće iz stavka 1. ovoga članka podnosi Ravnatelj uz obvezno dostavljanje mišljenja Kazališnog vijeća.

Članak 21.

(1) Ako Kazališno vijeće ne prihvati godišnje programsko i financijsko izvješće ravnatelja Kazališta, Gradonačelnik može Ravnatelja razriješiti dužnosti prije isteka mandata.

(2) Gradonačelnik ne može razriješiti Ravnatelja prije isteka mandata ako je Kazalište financijski i programski poslovali u okviru osnovnog programskog i financijskog okvira za mandatno razdoblje koji je odredio Osnivač prilikom natječaja za izbor Ravnatelja odnosno ako je Kazalište poslovalo u okviru godišnjeg financijskog i programskog plana koji je usvojilo Kazališno vijeće.

(3) Gradonačelnik ne može razriješiti Ravnatelja zbog neprihvaćanja programskog i financijskog izvješća ako je na ostvarenje godišnjeg financijskog i programskog plana utjecala viša sila odnosno odluka Osnivača kojom je mijenjan

opseg ili smjernice programa odnosno ako sam Osnivač nije do kraja proračunske godine osigurao sva ugovorena sredstva za rad Kazališta.

(4) Gradonačelnik će razriješiti Ravnatelja ako je pravomoćno osuđen za počinjene kaznenog djela koje je nanijelo štetu poslovanju ili ugledu Kazališta.

(5) Prije donošenja odluke o razrješenju Ravnatelju mora se pružiti mogućnost očitovanja o razlozima razrješenja.

(6) U slučaju razrješenja iz stavka 1. ovoga članka, Gradonačelnik može razriješiti i članove Kazališnog vijeća koje je imenovao.

Članak 22.

Kazalište je dužno voditi racionalno financijsko poslovanje, te pravodobno izvršavati druge obveze koje ima sukladno Zakonu o kazalištima, ovoj Odluci i Statutu, te drugim pozitivnim propisima.

Članak 23.

Kazalište ima pravo tražiti od Osnivača da sukladno njegovoj nadležnosti i objektivnim mogućnostima, osigura odgovarajuća sredstva i druge uvjete za Kazalište.

Članak 24.

(1) Osnivač donosi odluku o nazivu i sjedištu Kazališta, te o promjeni naziva i sjedišta, daje prethodnu suglasnost na promjenu djelatnosti Kazališta, donosi odluke o statusnim promjenama i prestanku Kazališta te druge odluke u okviru zakonskih ovlaštenja Osnivača.

(2) Pri donošenju odluka koje se tiču osnivanja, statusnih promjena, prestanka i tijeka djelovanja Kazališta, Osnivač je vezan odlukama nadležnog ministarstva i drugih državnih tijela, donesenih u okviru njihovih nadležnosti.

Članak 25.

Kazalište je dužno obavljati kazališnu djelatnost za koju je osnovano i djelovati u cilju potpune profesionalizacije dramskog ansambla Kazališta.

X. POSLOVI I BROJ KAZALIŠNIH UMJETNIKA I DRUGIH KAZALIŠNIH RADNIKA ZAPOSLENIH U KAZALIŠTU

Članak 26.

Poslovi i broj kazališnih umjetnika i drugih kazališnih radnika zaposlenih u Kazalištu utvrđuju se aktom o ustrojstvu i unutarnjem redu Kazališta.

Članak 27.

(1) Na radne odnose kazališnih umjetnika i drugih kazališnih radnika u Kazalištu primjenjuju se odredbe Zakona o radu, ukoliko Zakonom o kazalištima nije drukčije propisano.

(2) Kazališno vijeće aktom iz članka 26. ove Odluke propisuje uvjete koje moraju ispunjavati zaposleni u Kazalištu.

XI. ZASTUPANJE I PREDSTAVLJANJE I OGRANIČENJA GLEDE STJECANJA, OPTEREĆIVANJA I OTUĐIVANJA NEKRETNINA I DRUGE IMOVINE

Članak 28.

(1) Kazalište zastupa i predstavlja ravnatelj.

(2) Ravnatelj zastupa i predstavlja Kazalište samostalno i pojedinačno bez ograničenja do iznosa od 15.000,00 eura, a preko te vrijednosti do iznosa od 30.000,00 eura uz prethodnu suglasnost Kazališnog vijeća, a iznad iznosa od 30.000,00 eura uz prethodnu suglasnost Kazališnog vijeća i Osnivača.

Članak 29.

(1) Pravni posao kojim se stječu, opterećuju ili otuđuju nekretnine u vlasništvu Kazališta, Ravnatelj ne može zaključiti bez suglasnosti Osnivača, bez obzira na njihovu vrijednost.

(2) Iznimno od odredbe stavka 1. ovog članka, predsjednik Kazališnog vijeća zastupa Kazalište u svim poslovima koje Kazalište sklapa s Ravnateljem.

XII. OPĆI AKTI

Članak 30.

Akti Kazališta su Statut i drugi opći akti kojim se uređuju pojedina pitanja iz djelokruga rada Kazališta sukladno zakonu, ovoj Odluci i Statutu.

Članak 31.

Statutom se utvrđuje ustrojstvo, ovlasti i način odlučivanja tijela Kazališta, način raspolaganja sredstvima, način ostvarivanja javnosti rada, te druga pitanja od važnosti za obavljanje djelatnosti i poslovanja Kazališta.

Članak 32.

Statut se objavljuje u Službenim novinama Grada Požege, a drugi opći akte Kazališta objavljuju se na oglasnoj ploči Kazališta.

XIII. NADZOR RADA I OPĆIH AKATA

Članak 33.

Nadzor nad zakonitošću rada i općih akata Kazališta sukladno Zakonu o kazalištima obavlja Ministarstvo kulture i medija RH.

XIV. PRIJELAZNE I ZAVRŠNE ODREDBE

Članak 34.

(1) Kazalište je dužno uskladiti svoje poslovanje, Statut i druge akte sukladno odredbama Zakona o kazalištima i ovoj Odluci, u roku šezdeset dana od dana stupanja na snagu ove Odluke.

(2)Kazalište nakon izvršenog usklađivanja svojeg poslovanja s odredbama Zakona o kazalištima i ove Odluke zadržava pravni slijed i kontinuitet nad svim nekretninama, pokretninama i dokumentacijom koju je posjedovalo i imalo u svom vlasništvu ili na korištenju prije donošenja ove Odluke.

Članak 35.

Ravnatelj Kazališta sukladno Zakonu o kazalištima i ovoj Odluci nastavlja s radom do isteka mandata na koji je imenovan.

Članak 36.

Kazalište od kazališne kuće danom upisa u sudski registar preuzima zaposlenike, opremu, pismohranu, sredstva za rad koji su do stupanja na snagu ove Odluke služili za obavljanje kazališne djelatnosti.

Članak 37.

Kazališno vijeće imenovat će se sukladno Zakonu o kazalištima, ovoj Odluci i Statutu.

Članak 38.

Stupanjem na snagu ove Odluke stavlja se izvan snage Odluka o osnivanju kazališne kuće u Požegi (Službene novine Grada Požege, broj: 7/94., 4/07. i 17/13.).

Članak 39.

Ova Odluka stupa na snagu osmog dana od dana objave u Službenim novinama Grada Požege.

PREDSJEDNIK

Matej Begić, dipl.ing.šum.

O b r a z l o ž e n j e

uz prijedlog Odluke o osnivanju Gadskog kazališta Požega

I. UVOD

Gradsko kazalište u Požegi osnovano je i ustrojeno 4. studenog 1994. godine kao kazališna kuća, javna ustanova u vlasništvu Grada Požege, za obavljanje kazališne djelatnosti i to Odlukom o osnivanju kazališne kuće u Požegi (Službene novine Grada Požege, broj: 7/94.) koja je mijenjanja i dopunjena Odlukom o izmjeni i dopuni Odluke o osnivanju kazališne kuće u Požegi (Službene novine Grada Požege, broj: 4/07.) i Odlukom o izmjeni i dopuni Odluke o osnivanju kazališne kuće u Požegi (Službene novine Grada Požege, broj: 15/13.) (u nastavku teksta: Odluka)

II. PRAVNA OSNOVA

Predloženi akt temelji se na odredbi:

- članka 35. stavka 1. točke 5. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak i 123/17., 98/19. i 144/20.)

- članka 12. stavka 1. i 3. Zakona o ustanovama (Narodne novine, broj: 76/93., 29/97.- ispravak, 47/99.- ispravak, 35/08., 127/19. i 151/22.) (u nastavku teksta: Zakon o ustanovama)

- članka 7. stavka 1. Zakona o kazalištima (Narodne novine, broj: 23/23.) (u nastavku teksta: Zakon o kazalištima)

- članka 39. stavka 1. podstavka 3. Statuta Grada Požege (Službene novine Grada Požege, broj: 2/21. i 11/22.)

Zakon o ustanovama, u članku 8., propisao je da je jedinica loklane ili područne (regionalne) samouprave kao osnivač javne ustanove dužna zatražiti prethodnu ocjenu sukladnosti akta o osnivanju sa zakonom od tijela državne uprave u čijem je djelokrugu djelatnost javne ustanove u osnivanju. Ako tijelo državne uprave ne donese rješenje o sukladnosti akta o osnivanju javne ustanove sa zakonom u roku od 30 dana od dana predaje urednog zahtjeva, smatrat će se da je akt o osnivanju sukladan zakonu. Protiv rješenja kojim se utvrđuje da akt o osnivanju nije sukladan zakonu može se pokrenuti upravni spor.

Člankom 12. stavkom 1. Zakona o ustanovama proposano da akt o osnivanju ustanove donosi osnivač, a stavkom 3. istog članka i Zakona, propisano je da je jedinica lokalne i područne (regionalne) samouprave ustanovu osniva odlukom.

Članak 13. Zakona o ustanovama propisano je da što akt o osnivanju ustanove sadrži (naročito odredbe o tvrtki, nazivu, odnosno imenu, te sjedištu, odnosno prebivalištu osnivača; nazivu i sjedištu ustanove; djelatnosti ustanove; tijelima ustanove i o upravljanju ustanovom i vođenju njenih poslova; sredstvima koja su ustanovi potrebna za osnivanje i početak rada, te načinu njihovog pribavljanja ili osiguravanja; način raspolaganja s dobiti; o pokrivanju gubitaka ustanove; o ograničenjima glede stjecanja, opterećivanja i otuđivanja nekretnina i druge imovine ustanove; o međusobnim pravima i obvezama osnivača i ustanove).

Novi Zakona o kazalištima usvojen je u Hrvatskom saboru 17. veljače 2023. godine, objavljen je u Narodnim novinama, broj: 23/23. od 28. veljače 2023. godine, a stupio je na snagu 8. ožujka 2023. godine.

Predmeti Zakon uređuje obavljanje kazališne djelatnosti, a osobito osnivanje kazališta, kazališnih družina i kazališnih kuća, ustrojstvo i upravljanje kazalištem i kazališnom družinom, položaj kazališnih umjetnika i radnika te pitanja od značenja za kazališnu djelatnost.

Članak 3. Zakona o kazalištima propisuje da je kazališna djelatnost od interesa za Republiku Hrvatsku i obavlja se kao javna služba, da su kazalište i kazališna družina dužni u obavljanju kazališne djelatnosti uvažavati kriterije izvrsnosti, stručnosti, kulturne vrijednosti i profesionalne kompetentnosti u smislu dosegnutih nacionalnih i europskih standarda, poticati stvaralačku inovativnost te jamčiti angažman kreativnih stvaratelja i stručnjaka.

U članku 4. Zakona o kazalištima propisano je da kazališna djelatnost obuhvaća pripremu i organizaciju te javno izvođenje dramskih, plesnih, glazbenih, glazbeno-scenskih, lutkarskih i drugih scenskih djela, da kazališnu djelatnost obavljaju kazališta, kazališne družine i kazališne kuće kao samostalne pravne osobe, podružnice odnosno posebne ustrojstvene jedinice unutar druge pravne osobe. Istim člankom je propisano da da kazalište i kazališna družina uz temeljnu djelatnost mogu obavljati i druge djelatnosti sukladno posebnim propisima iz područja kulture i umjetnosti.

Članak 5. stavak 1. Zakona o kazalištima propisuje da su kazališta pravne osobe koje pripremaju i organiziraju te javno izvode scenska, glazbena i glazbeno-scenska djela, raspolažu kazališnim prostorom funkcionalno pogodnim i opremljenim za izvođenje scenskih, glazbenih i glazbeno-scenskih djela, potrebnim profesionalnim umjetničkim osobljem te organizacijskim i tehničkim radnicima. Nadalje, u stavku 4. istog članka i Zakona propisno je da su kazališta, kazališne družine i kazališne kuće osnovane kao javne ustanove, pravne osobe koje obavljaju kazališnu djelatnost sukladno spomenutom Zakonu, a kojima je osnivač Republika Hrvatska, jedinice lokalne i područne (regionalne) samouprave, pravna osoba u pretežitom vlasništvu Republike Hrvatske ili jedinice lokalne i područne (regionalne) samouprave odnosno zajedno s njima druga pravna i fizička osoba.

Kazalište i kazališna družina sukladno čalnku 6. Zakona o kazalištima mogu se osnovati kao ustanova, trgovačko društvo, umjetnička organizacija ili kao druga pravna osoba uz uvjet da osiguraju rad profesionalnih umjetnika, osim ako navednim Zakonom nije drukčije određeno.

U članku 7. stavku 1. predmetnog Zakona propisano je da Republika Hrvatska, jedinica lokalne i područne (regionalne) samouprave te pravna osoba u pretežitom vlasništvu Republike Hrvatske ili jedinice lokalne i područne (regionalne) samouprave osnivaju kazalište, kazališnu družinu i kazališnu kuću kao javnu ustanovu uz ispunjnje uvjeta iz članka 5. Zakona prema članku 8. stavku 1. Nadalje, u članku 8. stavku 2. i 3. predmetnog Zakona postojanje uvjeta za osnivanje kazališta, kazališnih družina i kazališnih kuća, rješenjem utvrđuje ministarstvo nadležno za kulturu na zahtjev osnivača, a osnivač kazališta, kazališne družine i kazališne kuće dužan je pribaviti rješenje o postojanju uvjeta za osnivanje iz ustanove prije traženja upisa u sudski ili drugi registar, osim za kazališnu družinu koja se osniva kao umjetnička organizacija za koju se uvjeti za osnivanje utvrđuju rješenjem o upisu u Registar umjetničkih organizacija ministarstva nadležnog za kulturu sukladno članku 9. stavku 3. ovoga Zakona.

Tijela javnog kazališta i javne kazališne družine su intendant odnosno ravnatelj i kazališno vijeće sukladno članku 14. Zakona o kazalištima, a sukladno članku 15. javnim kazalištem i javnom kazališnom družinom upravlja ravnatelj koji osmišljava, organizira i provodi umjetnički program i za njega je odgovoran, organizira i vodi poslovanje, predstavlja i zastupa kazalište odnosno kazališnu družinu u pravnom prometu i pred tijelima javne vlasti, donosi godišnji program rada i razvoja, vodi poslovnu politiku i odgovoran je za zakonitost rada kazališta odnosno kazališne družine. Zadaće i ovlasti ravnatelja pobliže se utvrđuju aktom o osnivanju i statutom. Ravnatelja javnog kazališta i javne kazališne družine čiji su osnivači županije, Grad Zagreb, gradovi i općine imenuje i razrješava izvršno tijelo osnivača na prijedlog kazališnog vijeća (članak 19. stavak 1. Zakona) na temelju predloženog mandatnog programa rada koji obvezno sadrži financijski i kadrovski plan ostvarenja predloženog programa (članka 21. Zakona).

Također, sukladno članku 23. Zakona, kazališno vijeće javnog kazališta i javne kazališne družine ima pet ili sedam članova od kojih većinu imenuje osnivač, a kada je osnivač ili suosnivač javnog kazališta i javne kazališne družine jedinica lokalne i područne (regionalne) samouprave, članove kazališnog vijeća u ime osnivača imenuje i razrješuje izvršno tijelo jedinice lokalne i područne (regionalne) samouprave. Najmanje jedan član kazališnog vijeća bira se iz redova kazališnih umjetnika zaposlenih u javnom kazalištu odnosno javnoj kazališnoj družini, a jedan iz redova svih zaposlenika sukladno općem propisu o radu. Član kazališnog vijeća može biti osoba koja ima završen sveučilišni diplomski studij ili sveučilišni integrirani prijediplomski i diplomski studij ili stručni diplomski studij ili s njim izjednačen studij. Način imenovanja, izbora i razrješenja članova kazališnog vijeća uređuju se aktom o osnivanju i statutom. Mandat članova kazališnog vijeća je četiri godine. Članovi kazališnog vijeća imaju pravo na novčanu naknadu za svoj rad u visini koju odredi osnivač i koja se isplaćuje na teret osnivača. U članku 24. Zakona o kazalištima naveden je djeloktug poslova Kazališnog vijeća (npr. na prijedlog intendanta odnosno ravnatelja potvrđuje sukladnost godišnjeg programa rada i razvoja javnog kazališta odnosno javne kazališne družine s osnovnim programskim i financijskim; na prijedlog intendanta odnosno ravnatelja razmatra i usvaja godišnji financijski i programski plan i plan nabave te njihove izmjene i dopune tijekom godine; prati ostvarivanje programa te njegovo financijsko i kadrovsko izvršavanje; razmatra i usvaja godišnja programska i financijska izvješća intendanta odnosno ravnatelja, na prijedlog intendanta odnosno ravnatelja donosi statut uz prethodnu suglasnost osnivača odnosno osnivača s većinskim udjelom i druge opće akte kazališta odnosno kazališne družine sukladno statutu, obavlja i druge poslove određene zakonima, aktom o osnivanju i statutom).

Člankom 26. stavkom 1. i 3. Zakona o kazalištima propisano da su javna kazališta i javne kazališne družine dužne podnijeti godišnje izvješće o ostvarenju programskog i financijskog poslovanja nadležnom upravnom tijelu osnivača te uvijek na njegov zahtjev, uz obvezno dostavljanje mišljenja kazališnog vijeća. Na osnovu navedenog, a prema članku 27. stavku 1. Zakona ako kazališno vijeće ne prihvati godišnje programsko i financijsko izvješće intendanta odnosno ravnatelja javnog kazališta i javne kazališne družine, izvršno tijelo osnivača može intendanta odnosno ravnatelja razriješiti dužnosti prije isteka mandata.

Odredbe članka 30. do 32. Zakona o kazalištima propisuju da se sredstva za rad javnog kazališta i javne kazališne družine osiguravaju iz proračuna osnivača, mogu se osigurati iz državnog proračuna i iz vlastitih prihoda ostvarenih obavljanjem osnovne djelatnosti i ostalih djelatnosti za koje su registrirani, sponzorstvima, darovanjima i na druge načine u skladu sa zakonima.

Kazališnu djelatnost obavljaju kazališni umjetnici te stručni i drugi kazališni radnici, a radni odnos zasnivaju sukladno općem propisu o radu (članak 33. i 34. stavak 1. Zakona).

Nadzor nad zakonitošću rada i općih akata kazališta i kazališne družine sukladno članku 66. Zakona obavlja ministarstvo nadležno za kulturu.

III. RAZLOG ZA DONOŠENJE

Odredbe predložene Odluke usklađene su sa Zakonom o kazalištima, a razlog za donošenje je preoblikovanje odnosno preustroj Gradskog kazališta u Požegi iz kazališne kuće u kazalište.

Ministarstvo Kulture i medija RH, svojim Rješenjem, KLASA:UP/I – 611-09/24-01/0040, URBROJ: 532-02-03-01/1-24-3 od 1. listopada 2024. godine koje je zaprimljeno u ovoj gradskoj upravi, 4. listopada 2024. godine, utvrdila je u izreci citiranog Rješenja da je predmetna Odluka sukladna sa zakonom (Zakonom o kazalištima, a u svezi s člankom 8. Zakona o ustanovama).

IV. SADRŽAJ ODLUKE

Nastavno se daje sadržaj predložene Odluke:

1) GLAVA I. UVODNE ODREDBE (članak 1. i 2. ) - u ovoj glavi, utvrđeno je da se predmetna Odluka smatra osnivačkim aktom kojim se uređuje status i ustrojstvo Gradskog kazališta Požega koje je osnovano i ustrojeno 4. studenog 1994. godine kao kazališna kuća, javna ustanova u vlasništvu Grada Požege, za obavljanje kazališne djelatnosti te da se predmetnom Odlukom dosadašnja kazališna kuća preustrojava u kazalište, sa svrhom trajnog obavljanja kazališne djelatnosti, sukladno odredbama Zakona o kazalištima i Zakona o ustanovama.

2) GLAVA II. NAZIV I SJEDIŠTE I OSNIVAČ KALZALIŠTA (članak 3.-5.) - utvrđen je puni naziv i skraćeni naziv, sjedište Kazališta te da je Grad Požega osnivač Kazališta.

3) GLAVA III. DJELATNOST KAZALIŠTA (članak 6. i 7.) - utvrđena je djelatnost Kazališta koja se obavlja kao javna službu na području Osnivača.

4) GLAVA IV. USTROJSTVO I UPRAVLJANJE KAZALIŠTEM (članak 8. i 9.) – propisano je da se unutarnjim ustrojstvom osigurava racionalan i djelotvoran rad Kazališta radi ostvarivanja kazališne djelatnosti da se isto pobliže uređuje statutom i/ili drugim općim aktom Kazališta sukladno zakonima i predloženoj odluci.

5)GLAVA V. TIJELA KAZALIŠTA (članak 10. -15.) - ovdje je u bitnome utvrđeno da su tijela Kazališta: Kazališno vijeće i Ravnatelj. Utvrđeno je da Kazališno vijeće ima pet članova od kojih tri člana imenuje Gradonačelnik, da se za člana Kazališnog vijeća imenuje osoba koja ima završen sveučilišni diplomski studij ili sveučilišni integrirani prijediplomski i diplomski studij ili stručni diplomski studij ili s njim izjednačen studij. Mandat članova Kazališnog vijeća je četiri godine i članovi imaju pravo na novčanu naknadu za svoj rad u visini koju odredi Osnivač i koja se isplaćuje na teret Osnivača. Nadalje, odredbama ove glave propisane su ovlasti Kazališnog vijeća i odredbe koje se koje odnose na ravnatelja (npr. njegove zadaće, imenovanje i razrješenje ravnatelja, imenovanje zamjenika ravnatelja).

6) GLAVA VI. SREDSTVA KAZALIŠTA (članak 16.) - propisno da sredstva za rad Kazališta osigurava Osnivač na temelju prihvaćenog prijedloga programa i financijskog plana Kazališta, a iz proračuna Republike Hrvatske sredstva se mogu dodijeliti u dijelu u kojem program utvrde kao javnu potrebu. Nadalje, sredstva se osiguravaju iz vlastitih prihoda Kazališta (ostvarenih obavljanjem osnovne djelatnosti i ostalih djelatnosti za koje je registrirano, sponzorstvima, darovanjima i na drugi način u skladu u skladu sa Zakonom o kazalištima i drugim zakonima).

7) GLAVA VII. NAČIN RASPOLAGANJA DOBITI (članak 17.) **-** uslučaju da Kazalište ostvari dobit, ista će upotrijebiti isključivo za obavljanje i razvoj registrirane djelatnosti, da se dobit se utvrđuje na kraju poslovne godine te da o raspodjeli dobiti odlučuje Grad Požega kao osnivač.

8) GLAVA VIII. NAČIN POKRIVANJA GUBITAKA **(č**lanak 18.) - propisano je da Kazalište odgovara za obveze cijelom svojom imovinom, a Osnivač ustanove solidarno i neograničeno odgovara za njene obaveze.

9) GLAVA IX. MEĐUSOBNA PRAVA I OBVEZE OSNIVAČA I KAZALIŠTA (članak 19. -25) - utvrđena su međusobna prava i obveze između Kazališta i Grada Požege kao osnivača (npr. osnivač će putem svojih tijela vršiti kontrolu poslovanja i utroška sredstva; Kazalište je dužno je podnijeti godišnje izvješće o ostvarenju programskog i financijskog poslovanja nadležnom upravnom tijelu Osnivača te uvijek na zahtjev Osnivača; Kazalište je dužno voditi racionalno financijsko poslovanje, te pravodobno izvršavati druge obveze koje ima sukladno Zakonu o kazalištima, ovoj Odluci i Statutu, te drugim pozitivnim propisima; Kazalište ima pravo tražiti od Osnivača da sukladno njegovoj nadležnosti i objektivnim mogućnostima, osigura odgovarajuća sredstva i druge uvjete za Kazalište; Osnivač donosi odluku o nazivu i sjedištu Kazališta, te o promjeni naziva i sjedišta, daje prethodnu suglasnost na promjenu djelatnosti Kazališta, donosi odluke o statusnim promjenama i prestanku Kazališta te druge odluke u okviru zakonskih ovlaštenja Osnivača; Kazalište je dužno obavljati kazališnu djelatnost za koju je osnovano i djelovati u cilju potpune profesionalizacije dramskog ansambla Kazališta).

10) GLAVA X. POSLOVI I BROJ KAZALIŠNIH UMJETNIKA I DRUGIH KAZALIŠNIH RADNIKA ZAPOSLENIH U KAZALIŠTU (članak 26. i 27.) - propisano je, da se poslovi i broj kazališnih umjetnika i drugih kazališnih radnika zaposlenih u Kazalištu utvrđuju aktom o ustrojstvu i unutarnjem redu Kazališta, da se na radne odnose kazališnih umjetnika i drugih kazališnih radnika primjenjuju se odredbe Zakona o radu, ukoliko Zakonom o kazalištima nije drukčije propisano te da Kazališno vijeće spomenutim aktom propisuje uvjete koje moraju ispunjavati zaposleni u Kazalištu.

11) GLAVA XI. ZASTUPANJE I PREDSTAVLJANJE I OGRANIČENJA GLEDE STJECANJA, OPTEREĆIVANJA I OTUĐIVANJA NEKRETNINA I DRUGE IMOVINE (Članak 28. I 30.) - propisano je da Kazalište zastupa i predstavlja ravnatelj kao i ovlasti ravnatelja i Kazališnog vijeća u pogledu raspolaganja novčanim sredstvima te stjecanju, opterećivanju ili otuđenju nekretnina u vlasništvu Kazališta.

12) GLAVA XII. OPĆI AKTI (članak 30.-32.) - utvrđeno je da su akti Kazališta Statut i drugi opći akti kojim se uređuju pojedina pitanja iz djelokruga rada Kazališta sukladno zakonu, predloženoj Odluci i Statutu, da se Statutom utvrđuje ustrojstvo, ovlasti i način odlučivanja tijela Kazališta, način raspolaganja sredstvima, način ostvarivanja javnosti rada, te druga pitanja od važnosti za obavljanje djelatnosti i poslovanja Kazališta. Nadalje, propisano je da se Statut objavljuje u Službenim novinama Grada Požege, a drugi opći akti Kazališta objavljuju se na oglasnoj ploči Kazališta.

13) GLAVA XIII. NADZOR RADA I OPĆIH AKATA(članak 33.) - propisano je da nadzor nad zakonitošću rada i općih akata Kazališta obavlja Ministarstvo kulture i medija RH.

14) GLAVA XIV. PRIJELAZNE I ZAVRŠNE ODREDBE (članak 34. - 39.) -propisan je rok za uslađenjeposlovanja Kazališta, Statuta i drugih akata sa odredbama Zakona o kazalištima i predložene Odluke, da Kazalište zadržava pravni slijed i kontinuitet nad svim nekretninama, pokretninama i dokumentacijom koju je posjedovalo i imalo u svom vlasništvu ili na korištenju prije donošenja predmetne Odluke. Propisano je da Ravnatelj Kazališta sukladno Zakonu o kazalištima i ovoj Odluci nastavlja s radom do isteka mandata na koji je imenovan, da će se Kazališno vijeće imenovati Zakonu o kazalištima, predloženoj Odluci i Statutu. Nadalje, propisano je da Kazalište od kazališne kuće danom upisa u sudski registar preuzima zaposlenike, opremu, pismohranu, sredstva za rad koji su do stupanja na snagu ove Odluke služili za obavljanje kazališne djelatnosti, da se stupanjem na snagu predložene Odluke stavlja se izvan snage Odluka o osnivanju kazališne kuće u Požegi (Službene novine Grada Požege, broj: 7/94., 4/07. i 17/13.) te vakacijski rok stupanja na snagu predložene Odluke.